
| — A indicibus lectionum praemittendorum cum olim fere ea lex fuerit, 
ut paraenetico quem dicunt more praecepta quaedam generalia de studiorum ratione 
recte instituenda continerent, recentiore vero aetate singula potius doctrinae adhibendae 
exempla proponi soleant, si quidem omnino iuventutis erudiendae magis quam virorum 
eruditorum ratio habetur, haud incommode media quadam via aliquando incedemus, 
varia singularum disciplinarum tractandarum genera fructusque inde percipiendos 
summatim demonstrantes. E quibus hae occasione data mythologiam eligere placet, 
quam qui recte persequi et ad veram normam in eius natura positam redigere velint, 
eos non magis debere intra singularum gentium fines conspectumque oculos continere 
quam qui linguarum formas ad artem et praecepta revocare studeant, nunc plerique 
consentiunt, quamvis communi horum studiorum comprobationi incertus ob inconstantiam 
quandam ineunti aetati etiam in literis adhaerentem eventus obstet. Neque enim solum 
propter verborum originationem, quae in explicandis mythis insignem sibi vindicat 
locum , mythologia arti grammaticae proxima est, sed quia mythorum religionumque 
primordia qui indagant ad eosdem fere fontes similesque propagationis rationes ducuntur 
atque ei qui de singularum linguarum ipsiusque linguae primariae origine quaerunt. 
Nam diversis causis effectum est, ut cum fabulae multorum populorum nostris maxime 
diebus maiorem quam antehac animorum attentionem in se contraxissent, homines docti 

ad comparationem instituendam commoverentur, non tam ob delectationem inde hau- 
riendam, quam quoniam vera earum natura non nisi singulis eiusdem argumenti formis 
inter se connexis atque ita ad primariam formam relatis recte videbatur perspici posse, 
et quod vicissim exipsa cognatione hinc apparente splendidissima lumina ad collustran- 
dam veterem gentium memoriani exoriebantur. Sed, ut fieri solet in rebus novis per- 
sequendis, varias vias inierunt qui huic disciplinae operam dant, neque defuerunt, qui 
propter nimium ardorem, quo nonnulli inventionis novitate allecti ad unum tantum finem 
assequendum praecipites processerunt neglectis quae in ipso itinere faciendo respicienda 
erant, infantem, ut proverbio utamur, cum balneo effundentes nihil omnino verae uti- 
litatis ad rerum cognitionem promovendam e tali studio percipi posse ipsi nimis cupidi 
contenderent. Quamobrem non alienum videtur ab hoc loco paucis quibusdam lineis 
nonnulla ad hanc rem pertinentia adumbrare, non tam certarum normarum consti- 
tuendarum causa, quam ut vitia quaedam agnoscantur haud raro commissa, vitanda 
iamen eis qui comparandis aliorum populorum fabulis in Graecorum maxime mythologia 
recte explananda proficere velint. Qua in re id statim a principio est pronuntianduin, 
omnino non agi in hac disciplina de certa aliqua ratione ac via, quam qui pro regula 
assumpserit, a vero aberrare nequeat, sed -- quod mirabile quideni: hominibus logicae 
mathematicaeque cuidam cogitandi methodo unice adstrictis videri eorumque animos 
a tali studio facile deterrere possit — in mythis tractandis explicandisque rationes vel 
maxime inter se contrarias veri aliquid continere, maximaque vitia eos committere solere, 
qui unam eandemque clavem, qua portam aliquam clausam reserare ipsis contigit, tanquam 
generalem ubique adhibendam esse censeant. Qua observatione quamvis non com- 
mendari temeritatem a quavis disciplina alienam consentaneum sit, summa tamen 
cautio atque circumspectio ut admittatur in his disquisitionibus instituendis monere 
voluimus, qua utendum esse vel maxime agnoscent, qui quid simili in genere antehac 
peccatum sit cognitum habeant. 

Nam omnino nova non est ea mythorum et religionum explanandarum ratio, 
qua diversorum populorum opiniones inter se compositae ad eandem radicem referuntur; 
nihilominus maximopere differt ea, quam vere historicam dixeris, ab eorum studiis, qui 
vel quae extrinsecus similia esse videantur, pro eisdein habeant, externa singularum 
formarum specie ad neglegendam aliarum rerum diversitatem adducti, vel opinione 
quadam praeiudicata inoti id solum invenire et videre soleant, quod quaesiverunt. Qua 
in re a mythorum scrutatoribus non aliter peccatum esse constat, quam a grammaticis 
olim ad linguam hebraeam, pro antiquissima scilicet et vere divina habitam, graecam 
latinamque eo maiore cum fiducia referentibus, quo incertior harum ipsarum linguarum 
scientia et obscurior aliarum ad idem genus pertinentium notitia esset. Quod cum in 
linguis tractandis iam nemo sit quin inler pueriles errores esse habendum intellegat , in 
mythorum explicatione non desunt, qui omnem quam apud gentes per totam terram 

dissipatas reperire sibi videntur de rebus divinis mythicisque cum libris sacris consen- 
sionem ad unam eandemque revelationem primariam, in istis quidem fontibus genuino 
fulgore splendentem, alibi obscuratam referre non dubitent, magis etiam illi a vera 
scientiae via seducti, quam ei, qui non propter pietatem quandam pro Christianorum 
officio ab istis habitam, sed propter veteris famae, quae apud alios populos fuit, igno- 
rantiam in Hebraeorum antiquis rebus comparandis acquieverunt. Sed ex oriente lucem 
affulgere, etiam alii summa cum alacritate atque animi ardore declaraverunt, postquam 
Aegyptiorum antiquitates maius in se contraxerunt studium, et quae apud Indos con- 
servata essent vetustissimi cultus humani vestigia, suspicari potius quam detegere 
homines docti coeperunt. Finxerunt igitur viri ingeniosissimi, sed mysticae cuidam 
doctrinae nimis dediti, inter quos prae ceteris Frid. Creuzerus eminet, fuisse quondam 
sacerdotum divini spiritus et reconditioris eruditionis plenorum genus, e quorum disci- 
plina obseurata quidem et minus recte percepta variae gentium religiones originem 
duxissent; itaque ad istum fontem omnes hominum de rebus divinis opiniones esse 
referendas indeque errores corrigendos et veram, quae illis subsit, sententiam eliciendam, 
id quod eo maiore cum fiducia illi viri docti efficere posse sibi videbantur, quo maiore 
symbolorum ambiguorum obscuritate ipsam illam doctrinam involutam esse sentiebant. 
Sed hac ratione veram antiquitatis scientiam non promoveri et ei intellegebant, qui 
omnino res in claro lumine positas conspicere quam tenebricosam speciem admirari 
malunt, et ei, qui verae historiae rationes secuti certis vestigiis insistere satishabent, et 
quae ultra eorum fines posita sunt, posteriori potius indagini relinquenda, quam mera 
divinatione aperienda esse censent.  ltaque contrarias potius vias ineuntes virorum 
doctorum pars totam antiquitatis sapientiam e scriptorum testimoniorum, quae ad nos 
pervenerunt, auctoritate sola esse diiudicandam, pars in ipsis Graecorum narrationibus 
et in terrae graecae natura populique graeci rationibus solis fontes fundamentaque 
mythorum quaerenda esse statuerunt. Hinc clarissimorum recentioris aetatis mytholo- 
gorum rationes in indaganda vera popularium narrationum opinionumque sententia 
adhibitae originem duxerunt, quas qui sequuntur licet plus minusve ad rectam rerum 
cognitionem accedant, tamen quia in ipso itinere subsistentes finem assecuti esse sibi 
videntur, ad plenam veritatem non pervenerunt, et ex parte quidem in errores haud 
mediocres delapsi sunt. Huc Forchhammeri, viri et doctissimi et ingeniosissimi, pervi- 
cacia est referenda, qua in mythis explicandis cum recte intellexerit locorum, in quibus 
nascuntur, naturam summi esse momenti, solas physicas eius regionis, cui mythi origo 
tribuenda sit, rationes respiciendas esse censet, atque in eis ipsis non ad totam natu- 
ralium rerum speciem, sed ad unum humidum elementum eiusque mutationes tanquam 
genuinum fabularum et de diis et de heroibus traditarum fundamentum animum 
attendit. Sed ne Odofredus Muellerus quidem, qui viam, qua in Graecorum historia 

logia tractanda omnino ab eo vitio se continuit, ut nimis angustis cancellis horum 
studiorum materiam circumscriberet, singulorum mythorum apud Graecos incrementa 
atque mutationes solas esse quaerendas atque hinc plerumque ipsam primariam senten- 
tiam sponte elucescere iudicans. Quanquam quod in eius rationibus minus perfectum 
est, non tam falsis opinionibus, quam modestiae cuidam est tribuendum, qua ea quidem 
aetate non ultra certum terminum esse procedendum censebat, ut fundamenta solidioris 
doctrinae eo usque nimis neglecta ponerentur; ad summum vero rectae scientiae fasti- 
gium consequendum comparationem alienorum mythorum esse instituendam minime 
negabat, simul quid verae lucis ex oriente magis detegendo sit exspectandum, auguratus 
et in linguarum scientia tractanda prae multis istius aetatis philologis acutissima mente 
complexus. Neque enim omnino fugere poterat talem virum, similitudinem quandam 
intercedere inter linguarum et mythorum rationes, ut quiin una tantum parte acquiescere 
velit, externa quaedam et e posteriore singulorum populorum progressu oriunda recte 
cognoscere, sed in ipsa penetralia rerum ex incunabulis stirpis, ad quam singulae gentes 
pertinent, relictarum intrare non possit. 

Atque cum in dies crescat inter grammaticos istius populorum linguarumque 
cognationis comprobatio, tantum abest ut mythorum et opinionum de rebus divinis 
comparatio neglegatur, ut cavendum sit, ne nimia cupidine quae similia esse videantur 
pro paribus et externo quodam vinculo copulatis statim sumantur. Nam licet id facile 
concedatur, comparationem non ultra eiusdem stirpis gentes vagari debere, siquidem 
ea quae ad communem nationum originem, non ad universam generis humani naturam 
pertineant, respicere velimus, in ipsis mythis explicandis a comparativae quam vocant 
mythologiae auctoribus illud minus respicitur, orbem earum rerum, quae re vera inter 
se cohaereant, arctius esse contrahendum, si utilitatem e comparatione ducendam e vagis 
cogitationis lusibus removere et ad ipsam historiam referre studeamus. Haud aliter 
igitur atque in linguarum comparatione distinguenda erunt quae ad varios gentium inter 
se nexarum gradus pertinent. Nam ut in verbis linguarumque formis sic in mythis 
sunt alia quae ex ipsa primaria stirpe originem ducant, alia quae ad unius rami com- 
munionem recte referantur, alia quae singularum frondium surculorumque sint propria, 
cuncta quidem illa ex eadem radice oriunda eiusdemque naturae speciem prae se 
ferentia, sed nihilominus proprietatibus singularibus inter se discreta. Minime igitur 
eorum rationes placent, qui ita ad veram mythorum sententiam pervenire sibi videntur, 
ut ea quae in diversis narrationibus similia reperiuntur, pro solis genuinis germinibus 
habeant, unde posterioris quoque aetatis singularumque gentium mythi certam expli- 
cationem accipiant, ceteris quae dissimilia esse videantur tanquam vanis hominum, qui a 
vero aberraverint, lusibus spretis: Nam ut re vera tali modo ad simplicissimam atque 
primariam mythi naturam ascendere contingat — quanquam lubricum est iter et erroris 
ansae permultae —, haud minoris momenti ea ipsa sunt, quorum radices progredientibus 

populis aliunde accedunt atque e fontibus"postea demum obortis emanarunt. Qua- 
propter ne illud quidem, quod ad ipsam stirpem si referatur, verum est, in omnibus 
mythi progressi gradibus potest retineri, cum sententiae quae mythis supponantur cum 
ipsis hominum desideriis atque cogitationibus immutentur, atque ea maxime in re vera 
mythi natura insit, quod ambitus eius multo latius patet quam propria verborum quibus 
continetur significatio, et quod pari forma variae involvuntur sententiae. 

Nec solum hanc ob causam narrationum similitudo certam de cogitatorum senso- 
rumque, quae eis exprimantur, convenientia non admittit conclusionem, sed illud etiam 
agnosci debet, formas fere inter se concinentes non semper externa quadam continuatione, 
sed inde esse explicandas, quod animi humani natura ad easdem cogitationes sensusque 
exprimendos eisdem utatur imaginibus. Itaque, ut exeniplo utamur, si quis varias nubium 
formas oculis persecutus hominum vel animalium figuras conspicere sibi videatur, indeque 
narrationes de illorum inter se certaminibus fingat, sive maris miracula intuentibus 
oboriantur fabulae de hominibus ista pericula subeuntibus et permulta rerum discrimina 
inter monstra et mirabilia ex aquis oriunda et numina marina expertis, mirum non 
est, fere easdem fabulas ab aliis hominibus compositas esse, quae si inter se conferantur, 
altera ab altera desunitae esse videri possint multisque videantur. Ea enim consensus 
explicatio placet haud paucis harum rerum investigatoribus, qui singula similia potius 
inter se comparare, quam ex tota singularum nationum aetatumque habitu eas res, quae 
cuiusque propriae sint, constituere, atque hinc universani progressionem, unde de singu- 
lorum mythorum origine iudicari possit, definire consueverunt. Hanc ipsam demum 
viam ae rationem si sequantur mythologi, eis continget, ut maiore cum fide quibusnam 
periodis tribuendae sint naturales, ethicae, humanae mythorum formae dispiciant, neu 
referant omnia vel ad antiquissimam populorum indo-germanicorum qui vocantur patriam, 
quorum naturam ipsam haud raro e fontibus minime genuinis percipere iniuria sibi 
videntur, vel ad proprias posteriorum gentium sedes, ut e peculiari earum scilicet natura 
explicentur. Et ne illud quidem in hac re est praetermittendum, haud raro ipsis aliorum 
populorum narrationibus innotescentibus effici, ut quae antea delituerint, reviviscant 
atque cum alienis ita coalescant, ut quid primarium, quid secundarium sit, difficile sit 
distinctu. 

Sed haee et alia cum his cohaerentia accuratius persequi, alienum est ab hac 
occasione. Unum tamen non licet omitti, quo recentiore maxime aetate utuntur qui 
novae mythologiae rationi operam dant, et singulari quidem cum fructu non minus 
quam periculo, verborum significationem dicimus; quae cum certissime sic erui videatur, 
ut ad primariam originem, quoad eam persequi lieet, redeamus, eadem ratione adhibita 
et notiones, quae verbis subsint, et mythorum sententiae, quae istis verbis exprimantur, 
certissime enucleari atque simul mythorum copulae demonstrari posse nonnullis videntur. 
At hac quoque in re cavendum est, ne in proclives errores proripiamur. Nam primum 

quidem fieri potest, ut verba ad antiquissimam originem recte referantur, minime autem 
certum sit, ea verba iam ipsa illa aetate, qua orta sunt, inter deorum ceterarumque 
rerum mythicarum nomina fuisse, ita ut primariam verborum notionem cum mythica 
illa notione concinere necesse sit Deinde nomina mythica e radicibus remotis deducta 
non semper eam quam propriam habuerunt vim retinuerunt, sed aliam acceperunt ex 
istius linguae, in qua per varia rerum discrimina remanserunt, similibus verbis desum- 
tam, quo fit, ut merito quidem asserere nobis liceat, nomen dei aut herois graeci ad 
mythum aliquem vetustissimum, cuius primaria vestigia apud Indos reperiantur, esse 
referendum, neque tamen inde colligi possit, Graecos ipsos unquam eam quae proprie 
subest notionem isto nomine significare voluisse. Cuius rei exemplum praeter alia multa 
in Promethei mytho praesto esse nobis quidem videtur; nam ut verum sit, hoc nomen 
recte componi cum sanscritico verbo pramantha, quod ad illam rationem, qua sacer 
ignis apud Indos torquendo atque terendo paratur, pertinere dicitur, Graecos tamen eam 
vim non percepisse, sed Promethei nomen ad eam notionem, quae secundum graecorum 
verborum significationem inesse videbatur, statim transtulisse consentaneum est, ut 
propria mythi de igni hominibus tradito vi atque significatione non neglecta Prome- 
theum eum dicerent, qui bona hominibus procuraret atque simul provida mente in- 
signis esset. 

Tales quaestiones nemini, qui narrationes de diis et heroibus atque ea ipsa, quae 
fabellis popularibus circumferuntur, recte percipere velit, neglegendae sunt. Quarum 
inter auctores, cum plures sint qui recentem disciplinam haud mediocriter promoverint, 
eis quibus talia cordi sunt tanquam praestantissimum ac suavissimum ducem, quamvis 
et ipsum non in omnibus probatum, Maximilianum Muellerum, inter Anglos non minus 
quam inter Germanos solida atque eleganti eruditione clarum, commendare non dubitamus. 

Il. LECTIONES THEOLOGORUM. 


1l. PROFESSORUM ORDINARIORUM. 


GUILIELMUS SCHEFFER, phil. et theol. Dr. huiusque P. P. O., Augustissimo 
Principi in senatu ecclesiastico a consiliis supremis, dioeceseos Marburgensis reformatae 
superintendens, ordinis aquilae rubrae Boruss. III. cl. cum lemnisco eques, 1) publice 
examinatorinm de theologica ethica hora commoda inslituet; 2) privatim a) ethicam 
theologicam senis per hebd. diebus h. ix, b) priorem systematis theologiae practicae 
partem. (introductionem , theoriam de missione, catecheticam et theologiam pastoralem) 
quinis diebus h. xi docebit. — Exercitationes seminarii homileticas et catecheticas die 
Mart. h. vi—vin more suelo moderabitur. 

ERNESTUS RANKE, phil. et theol. Dr., theol. P. P. O., Augustissimo Regi a 
consiliis ecclesiasticis, 1) publice Christi orationem montanam explicabit die Merc. 
h. x; 2) privatim evangelia synoptica interpretabitur quaternis scholis h. x; 3) pri- 
valissime et gratis Clementis Romani epistolas commilitonibus explicandas proponet 
die Veneris h. vi vesp. 

FRANCISCUS EDUARDUS CHRISTOPHORUS DIETRICH, theol. et phil. Dr., 
theol. P. P. O., seminarii theologici Philippini Ephorus, ordinis aquilae rubrae Boruss. 
IV. cl. eques, privatim a) antiquitates hebraeas quinis diebus h. vii matutina 
exponel, b) vaticinia lesaiae quinis diebus h. vin interpretabitur. Idem seminarii theol. 
exercitationes ad V. T. spectantes die lovis h. v1i— vii moderabitur. 

HENRICUS LUDOV. IULIUS HEPPE, phil. et theol. Dr., theol. P. P. O., ordinum aquilae 
rubrae Boruss. IV. cl. et Philippi magnan. Hassiaci l. cl. eques, 1) publice selecta 
capita archaeologiae ecclesiasticae die Saturni h. xu; 2) privatim a) historiam et 
systema ethices christianae quinquies per hebd. h. 1x, b) historiae ecclesiasticae partem 
primam quinquies per hebd. h. xu, et c) historiam et systema paedagogices quinquies 
h. v docebit. — Exercitationes seminarii systemalico-theologicas die Lunae h. vi moderabitur. 

GEORGIUS HEINRICI, theol. et phil. Dr., theol. P. P. O., ordinis theologorum 
h. a. decanus, 1) publice exercitationes seminarii theologici ad novi testamenti inter- 
pretationem pertinentes moderabitur die Iovis h. vi; 2) privatim a) introductionem in 
novum lestamentum historico -criticam dabit quinquies per hebd. h. x; b) primam ad 
Corinthios epistolam interpretabitur trinis scholis h. xi. 

THEODORUS BRIEGER, theol. et phil. Dr., theol. P. P. 0., 1) publice a) ezer- 
citationes seminarii theologici historico-ecclesiasticas moderari perget die Ven. h. vi— vri, 
b) de medii aevi theologia scholastica disseret d. Sat. h. viu; 2) privatim a) historiae 
ecclesiasticae partem secundam (768 —1517) enarrabit quinquies per hebd h. vin, 
b) theologiam symbolicam tradet ter per hebd. d. Lunae, Merc. et Ven. h. vu. 

2. PRIVATIM DOCENTIUM. 
THEODORUS HERM. FRID. KOLDE, phil. Dr. theol. Lic., 1) privatim 


historiam ecclestiasticam recentioris temporis quinis scholis h. vi enarrabit; 2) pri- 
vatissime ct gratis Lutheri et Zwinglii graviora ad reformationem pertinentia scripta 
pertractabit semel per hebd. schola postea definienda. 

CONRADUS KESSLER, theol. Licent. philos. Dr., 1) gratis librum Danielis pro- 
phetae hebraico- chaldaicum inlerprelabilur praemissis compluribus de theologia ludaeorum 
apocalyptica lectionibus bis per hebd. h. x; 2) privatim introductionem in libros Veteris 
Testamenti et canonicos et apocryphos historico-criticam praebebit quinquies per hebd, 
hora ix; 3) privatissime Mutanabbii poetae Arabum lyrici carmina selecta tractabit 
Dietericii secutus editionem Berolinensem binis scholis h. x. 


li. LECTIONES IURECONSULTORUM. 


1. PROFESSORUM ORDINARIORUM. 
FRIDERICUS GUILIELMUS ROESTELL, 1. U. Dr. et P. P. O., faculi. iurid. assessor 


ordinarius, ordinis aquilae rubrae Boruss. Hl. cl. cum lemnisco eques, 1) publice 
ius feudale die Sal. h. xu tradet; 2) privatim docebit a) ius germanicum privatum 
sexies l. xı, b) ius ecclesiasticum quinquies h. x. 

GUILIELMUS ARNOLD, I. U. Dr. et P. P. O., facult. iurid. assessor ordin., 
ordinis Philippi magnan. Hassiaci I. cl. eques, 1) publice examinatorium iuris mercatorii 
speciali codicis iuris mercatorii ralione habita instituet die Mercurii h. x1; 2) privatim 
a) ius publicum germanicum quater per hebd. h. x11, b) historiam imperii et iuris ger- 
manici quater h. xi docebit, c) exercitationes ad ius cambiale instituet diebus Mercurii 
el Saturni h. xu. 

CAROLUS FUCHS, 1. U. Dr. et P. P. O., facult. iurid. assessor ordinarius, ordinis 
aquilae rubrae Boruss. IV. cl. eques, ordinis iurecons. h. a. decanus, 1) publice practi- 
cum criminale semel h. vin. instiluet; 2) privatim a) ius criminale quinis per hebd. 
scholis h. vi, 6) processum civilem sexies h. ix profitebitur. 

AUGUSTUS UBBELOHDE, J. U. Dr. et P. P. O., facull. iurid. assessor ordinarius, 
1) publice in seminario iuridico Justiniani Institutiones interpretandas proponet die 
Saturni h. xı; 2) privatim a) historiam uris privati Romanorum sexies per hebd. 
h. xu, b) institutiones iuris romani quinquies p. hebd. h. x1 docebit; 3) privatissime 
in seminario iuridico examinatorium de iure pandectarum cum exercitationibus exegeticis 
quater per hebd. horis audituris commodis instituet. 

LUDOVICUS ENNECCERUS, 1. U. Dr. et P. P. O., facull. iurid. assessor ordinarius, 
1) publice de fontibus iuris inprimis iuris pandectarum die Mercurii h. xi disseret; 
2) privatim doctrinam pandectarum sexies h. ix et x tradel. 

IUSTUS BERNHARDUS WESTERKAMP, I. U. Dr. et P. P. O., facult. iurid. 
assessor ordin., 1) publice a) historiam conatuum consequendae unitatis imperii ger- 
manici inde ab a. 1815 d. Martis h. v. narrabit, b) practicum iuris mercatorii et cam- 
bialis hora audiluris commoda instituet; 2) privatim docebil a) ius germanicum pri- 
vatum cum iure feudali sexies b. x, b) ius mercatorium, cambiale et maritimum sexies h. xi. 


2. PROFESSORIS EXTRAORDINARII. 
VICTOR PLATNER, I. U. Dr. et P. P. E. docebit, 1) publice practicum iuris 


germanici privati semel h. xii die Mercurii instituet; 2) privatim a) ius germanicum 
privatum et feudale senis dieb. h. x, b) ius commerciale, cambiale maritimumque h. xi 
sen. dieb., c) ius ecclesiasticum quaternis diebus h. xit profitebitur. 


3. PRIVATIM DOCENTIUM. 
FRIDERICUS VICTOR SCHMIDT, I. U. Dr., in tribunalibus quae Marburgi florent 


causarum procuralor, notarius regius publicus, privatim practicum quod dicitur pan- 
declarum die Sal. h. 1v—vi instituet. 

BERNHARDUS FRIDERICUS JULIUS WOLFF, 1]. U. Dr., in tribunalibus quae 
Marburgi florent causarum procuralor, notarius regius publicus, privatim practicum quod 
dicitur pandectarum die Sat. h. ni— v. instituet. 

GUSTAVUS PESCATORE, I. U. Dr., 1) privatim a) ius hereditarium Roma- 
norum quater h. x: docebit, b) repetitorium et examinatorium quod dicitur pandeclarum 
sexies hora audituris commoda; 2) privatissime repetitoria et examinatoria iuris 
romani instituet. 


HI. LECTIONES MEDICORUM. 


1. PROFESSORUM ORDINARIORUM. 
CAROLUS FRIDERICUS DE HEUSINGER, med. Dr. et P. P. O., Auguslissimo Priucipi 


ab inlimis rerum medicarum consiliis, ordin. coron. Boruss. II. cl., elect. Guil. aliorumque 
eques, docebit 1) publice evolutionem scientiae medicae in Germania die Sat. h. n; 
2) privatim historiam medicinae litterariam h. 1. 

HERMANNUS NASSE, med. Dr. et physiologiae P. P. O., instituti physiologici director, 
Auguslissimo Principi ab intimis rerum medicarum consiliis, ordinis aquilae rubrae Boruss. 
IV. cl. eques, 1) publice disseret de nervorum physiologia generali bis h. vii matut. ; 
2) privatim a) historiam generationis atque evolutionis hominis binis scholis h. v 
explicabil, b) physiologiam hominis specialem, excepta de nutritione et sensibus doctrina, I 
tradet quater h. vii mat. el bis h. xı; 3) privatissime diriget quotidie horis pomerid. 
exercitationes physiologicas. 

GUILIELMUS ROSER, med. Dr. et chirurgiae P. P. O., instituti clin. chir. director, 
Auguslissimo Principi ab intimis rerum medicarum consiliis, cruce ferrea decoratus, ordinis 

aquilae rubrae Boruss. HI. cl. cum lemnisco eques, 1) publice examinatorium de 
chirurgia offert; 2) privatim chirurgiam generalem docebit quat. h. vu; 3) pri- 
valissime a) clinicen chirurgicam dirigel h. vin, b) cursum operationum instituet h. v 

CAROLUS PHILIPPUS FALCK, med. Dr., medicinae maximeque pharmacologiae P. P. O., 
instituti pharmacol. director, 1) publice a) examinatorium et conversatorium de rebus ad 
iamatologiam, toxicologiam et hygieinen pertinentibus semel per hebd. hora posthac definienda 
instituet, b) encyclopaediam et hodegeticen doctrinarum medicinalium bis per hebd. h. xu 
docebit; 2) privatim a) pharmacologiam et toxicologiam sexies per hebd. h. v, 
b) pharmacotacticen (artem formulas scribendi etc.) ter per hebd. h. vi tradet; 3) pri- 
valissime sed gratis exercitia in laboratorio pharmacologico tempore posthac definiendo 
moderabilur. 

RUDOLPHUS DOHRN, med. Dr., artis obstetriciae P. P. O. et xenodochii 
obstetricii director, ord. coronae Boruss. III. cl. eques, 1) publice examinatorium de arte 
obstetricia offert semel habendum; 2) privatissime a) clinicen obstetriciam modera- 
bitur quater per hebd. h. xu, b) operationes obstetricias demonstrabit horis posthac definiendis. 

NATHANAEL LIEBERKUEHN, med. Dr. et P. P. O., instituti anatomici director, 
1) publice anatomiam generalem die Mercurii et Saturni h. xu tradet; 2) privatim 
analomiam topographicam die Lunae, Martis, Iovis et Veneris h. xu docebit; 3) pri- 
valissime ecercilaliones analomicas una cum G. R. Wagnero, prof. extraord., horis 
definiendis moderabitur. 

FRIDERICUS GUILIELMUS BENEKE, med. Dr. et P. P. O., instituti pathologico- 
anatomici director, Augustissimo Principi ab intimis rerum medicarum consiliis, cruce 
ferrea decoratus, ordinis aquil. rubr. reg. Bornss. eques, aliisque ordinibus adscriptus, 
1) publice tradet aberrationes nutritionis, imprimis respiciens urologiam pathologicam 
bis per hebd.; 2) privatim docebit anatomiam pathologicam, nec non pathogenesin 
scholis quinis b. ix et dimid.; 3) privatissime dirigel exercitationes microscopicas 
pathologiam illustrates. 

AEMILIUS MANNKOPFF , med. Dr., pathologiae et therapiae spec. P. P. O., instituti 
clin. med. director, cruce ferrea decoratus, ordinis coronae Boruss. IV. cl. eques, ordinis 
medicorum h. a. decanus, 1)publice examinatorinm de rebus clinicis ollert semel p. hebd. 
habendum; 2) privatim pathologiam et therapiam specialem quater p. hebd. h. vi—vu 
et dimid. docebit; 3) privatissime clinicen et policliniceu medicam h. x et dimid. — xu 
moderabitur. 

HERMANNUS SCHMIDT-RIMPLER, ined. Dr., ophthalmologiae P. P. O., instituti clin, 
ophthalmol. director, ordinis coronae Boruss. IV. cl. cum gladiis eques, 1) publice de 
arte ophthalmoscopii disseret die Veneris h. iv; 2) privatim cursam operationum ophthalm, 
instituet bis h. iv; 3) privatissime a) clinicen ophthalmiatricam moderabitur die 
Martis, Iovis h. xu, die Saturni b. x et dimid. — xu, operationes horis posthac definiendis, 
b) cursum ophthalmoscopiae instituet bis h. iv. 

HENRICUS CRAMER, med. Dr., psychiatriae P. P. O., nosocomii insanorum 
Hassiaci director, 1) publice psychologiam forensem tradet semel p. h.; 2) pri- 
valissime clinicen psychiatricam moderabitur bis p. h. binis horis. 

2. PROFESSORUM EXTRAORDINARIORUM. 


GUIDO WAGENER, med. Dr. et P. P. E., ordinis coronae Boruss. IH. cl. eques, 
1) publice syndesmologiam die Veneris h. xı tradet; 2) privatim osteologiam 
diebus Lunae, Martis, Iovis docebit h. xi. 

HENRICUS HORSTMANN, med. Dr. et P. P. E., Augusiissimo Principi a sanitatis 
publicae tuendae consiliis, ordinis coron. Boruss. IV. cl. eques, physicus Marburgensis, 
1) publice de epizootiis singulis scholis per hebd. disseret; 2) privatim a) medi- 
cinam publicam iis, qui medicinae operam dant, quaternis schol. p. hehd. h. 11, b) medi- 
cinam forensem iis, qui iurisprudentiae operam dant, ternis scholis per hebd. tradet. 

HENRICUS LAHS, med. Dr. et P. P. E., cruce ferrea decoratus, 1) publice 
repetitorium rerum obstetriciarum semel per hebd. instituet; 2) privatim a) theoriam 
artis obstetriciae quinis scholis docebit, b) de morbis genitalium femininorum ternis scholis 
leget; 3) privatissime operationes obstetricias horis definiendis demonstrabit. 


9. PRIVATIM DOCENTIUM. 
LEOPOLDUS EICHELBERG, med. Dr., gratis semiolicen faciei semel per 


seplimanam tractabit. 

VICTOR HUETER, med. Dr., ordinis coronae Boruss. IV. cl. eques, 1) pri- 
vatim a) exercitationes practicas in arte obstetricia bis demonstrabit, b) de morbis 
genitalium femininorum ter leget; 2) gratis examinatorium et repetitorium de rebus 
obstetrictis semel instituet. 

THEODORUS OTTO DE HEUSINGER, med. Dr., privatim disseret de morbis 
cutis ternis scholis h. vii matut. 

EDUARDUS KUELZ, med. et phil. Dr., privatim a) physiologiae experimentalis 
alteram partem quinquies docebit, b) chemiam physiologicam quater tractabit; c) exer- 
citationes practicas in analysi urinae bis diriget. 

AEMILIUS GASSER, med. Dr., 1) privatim a) anatomiam et histologiam orga- 
norum sensuum bis per hebd. docebit, b) anatomiae capita selecta iis qui clinicen 
frequentant binis scholis tradet; 2) privatissime repetitorium de rebus analomicis offert, 

ADOLPHUS FERBER, ined. Dr., 1) privatim de morbis veneriis disseret bis per 
hebd.; 2) privatissime artem auscultandi aegrotos docebit, et exercitationes in 
arte morbos coguoscendi moderabitnr quinquies per hebd. hora i:. 


IV. LECTIONES PHILOSOPHORUM. 
1. PROFESSORUM ORDINARIORUM. 
FRIDERICUS LUDOVICUS STEGMANN, phil. et med. Dr., math. P. P. O., 


1) publice de seriebus et integralibus Fourerianis disseret dieb. Merc. b. xi—1; 
2) privatim a) mechanicen theoreticam quinquies h. ix docebit, b) auditorum exer- 
cilaliones circa problemata ab ipsis solvenda moderabitur dieb. Sat. h. ix—xi. 

CONSTANTINUS ZWENGER, med. et phil. Dr. et chemiae pharm. P. P. O., instituti 
pharmaceutico-chemici director, 1) publice examinatorium de chemia et pharmacia 
instituet; 2) privatim chemiae experimentalis partem secundam sexies h. ix docebit; 
3) privatissime exercitationes chemicas more solito diriget. 

GUILIELMUS DUNKER, philos. Dr., mineralogiae et geologiae P. P. O., instituti 
mineral. academ. director, Auguslissimo Principi ab intimis rerum metallicarum consiliis, 
ordinum Philippi magnanimi Hassiaci et Petri Friderici Ludovici Oldenburgensis 1. cl. eques, 
1) publice a) exercitationes practicas instituet ad mineralia lapidesque rite deter- 
minanda h. x die Sat., b) excursiones geologicas institue! die Sat. horis pomeridianis ; 
2) privatim a) geologiam docebit quinquies per hebd. h. x, b) mineralogiam universalem 
scholis quaternis tradet horis postea staluendis. 

IOANNES CAROLUS GLASER, phil. Dr., scient. polit. et cam. P. P. O., 1) publice 
regni germanici institutiones oeconomicas et camerales explicabit semel p. h. die Merc. 
h. viu; 2) privatim a) oeconomiam politicam docebit quater p. hebd. die Lun , Mart., 
lov. et Ven. h. vin, b) redituum publicarum. leges et administrationem docebit quater 
p. h. die Lun., Mart., lov., Ven. h. ix. 

ERNESTUS ADOLPHUS HERRMANN, philos. Dr. et hist. P. P. O., seminarii 
historici director, 1) pu blice exercitationes seminarii historici moderabilur semel p. h. die 
Sat. h. vii—ix; 2) privatim historiam universalem inde ab anno 1648 usque ad 
a. 1740 enarrabit quater h. x. 

ALBERTUS WIGAND, philos. Dr. et botanices P. P. O., horti botanici et instituti 
pharmacognoslici director, 1) publice excursiones botanicas in agro Marburgensi et 
demonstrationes in horto instituet die Sat.; 2) privatim a) botanicen generalem docebit 
sexies h. 1, b) botanicen systematicam tradet et plantas medicinales explicabit sexies 
h. vu; 3) privatissime a) exercitationes analytico-botanicas moderabitur bis per 
hebd. b. ii—v, b) exercitationes microscopicas instituet bis per hebd. h. xi—i. 

CAROLUS IULIUS CAESAR, philos. Dr., philologiae et eloquentiae P. P. O., 
seminarii philologici director, bibliothecae academicae praefectus, ordinis aquilae rubrae 
Boruss. IV. cl. eques, 1) pwblice seminarii philologici sodalibus Taciti de vita 
Agricolae librum interpretandum proponet solitasque exercitationes inoderabitur ternis scholis 
h. xu; 2) privatim historiae literarum graecarum partem priorem tradet senis scholis h. ix. 

LEOPOLDUS SCHMIDT, philos. Dr., philologiae P. P. O., seminarii philologici 
director, 1) publice a) seminarii philologici sodalibus Babrii fabulas interpretandas 
proponet solitasque exercitationes moderabilur ternis scholis h. x11, b) de veterum Grae- 
corum notionibus quae ad mores spectant disseret bis h. xı; 2) privatim Platonis 
Convivium interpretabitur ternis scholis h. x1. 

FRANCISCUS AEMIL. MELDE, phil. Dr., physices et astronomiae P. P. O., 
instituti mathematico-physici director, 1) publice docebit theoriam sextantis cum 
exercitationibus practicis die Mart. et Ven. h. x1; 2) privatim docebit physices 
experimentalis parlem primam ad phaenomena mechanicae, fluctuationis atque lucis 
spectantem h. viu sexies; 3) privatissime reget exercitationes physicas practicas die 
Lun. et lov. h. u—vi. 

CAROLUS DIETZEL, philos. Dr. et polit. scient. P. P. O., 1) publice de 


socialismo el de quaestione operaria disseret semel per hebd.; 2) privatim oecono- 
miam publicam docebit quater per hebd. 

CAROLUS LUCAE, philos. Dr., theodiscarum et linguarum et literarum P. P. O., 
academiae h. a. rector, 1) publice a) seminarii germanici exercitationes moderabitur 
bis per hebd. h. defin., b) grammaticae theodiscae selecta capita tractabit semel per hebd. 
h. x; 2) privatim Wolframi Eschenbacensis carmen cui Parcival inscriptum est inter- 
pretabitur quater per hebd. h. x. 

FERDINANDUS IUSTI, phil. Dr., grammatices comparativae P. P. O., 1) publice 
scriplores indicos interpretandos proponet bis h. vn; 2) privatim historiam Persarum 
enarrabit quater h. vin; 3) privalissime et gratis linguam sanscritam docebit ter h. vni. 

HENRICUS NISSEN, philos. Dr., hist. antiquae et philol. P. P. O., seminarii historici 
director, 1) publice a) doctrinae temporum elementa tradet semel p. h. h. vui, 
b) seminari hislorici exercitationes moderabitur semel p. h. h. v—vn; 2) privatim 
Graecorum qui Italiam Siciliam Galliam incolebant historiam ternis p. h. scholis enarrabit h. viii. 

FRID. ED. GUIL. IULIUS BERGMANN, philos. Dr. et P. P. O., ordinis philos. 
h. a. decanus, 1) publice exercitationes philosophicas moderabitur bis per hebd.; 
2) privatim logicen docebit quater per hebd. h. iv. 

RiCARDUS GREEFF, med. et philos. Dr., zoologiae et anatomiae comparatae P. P. O., 
instituti zoologico-zootomici director, 1) publice echinodermatum anatomiam et historiam 
naturalem d. Vener. hor. iv tradet; 2) privatim zoologiam docebit quinquies dd. 
Lun. Mart. Merc. Iov. Vener. h. i15 3) privatissime ecercitaliones zoologicas et 
zootomicas lernis scholis dd. Lun. Mart. Iov. h. iv diriget. 

EDMUNDUS STENGEL, phil. Dr., linguarum et literarum recent. P. P. 0., 
seminarii romanico-anglici direcior, 1) publice exercitaliones seminarii romanico- 
anglici moderabitur quater per hebd. h. ut; 2) privatim a) Shakesperi Hamletum 
interpretabitur ter per hebd. h. i1, b) historiam literarum apud Provinciales tradet ter per h. n. 

CONRADUS VARRENTRAPP, phil. Dr. et historiae P. P. O., cruce ferrea decoratus, 
1) publice ezercitationes historicas moderabitur semel h. p. i.; 2) privalim de 
historiae medii aevi fonlibus disseret quater b. iv. 

THEODORUS ZINCKE, phil. Dr., chemiae P. P. O., instituti chemici director, 
1) publice selecta chemiae organicae capita iractabit semel d. Sal. h. ix; 2) pri- 
valim chemiae experimentalis parlem secundam i. e. chemiam organicam iradel quin- 
quies h. ix; 3) privalissime exercilaliones practicas in laboratorio chemico modera- 
bitur quotidie ab h. ix ad h. v. 

HERMANNUS COHEN, philos. Dr. et P. P. O., 1) publice ezercilalioues philoso- 
phicas moderabitur binis horis, quibus Kanlianam criticen iudicii interpretandam proponet; 
2) privatim hisloriam philosophiae recentioris docebit quater per hebd. h. v. 

IOANNES IUSTUS REIN, philos. Dr., geographiae P. P. O., aquilae rubrae Boruss. 
IV. cl. eques, 1) publice exercitationes geographicas semel per hebd. h. »1—1v modera- 
bitur; 2) privatim Americae, Australiae et Polynesiae geographiam docebit quinquies 
per hebd h. viu. 

2. PROFESSORUM EXTRAORDINARIORUM. 


CAROLUS ALHARTUS DE DRACH, phil. Dr. , math. P. P. E., 1) publice 
moderari perget exercitationes analytico-geometricas binis scholis p. h.; 2) privatim 
leget a) institutiones calculi differentialis quinis scholis h. x, b) geometriam syntheticam 
trinis scholis h. vn. 

ADOLPHUS DE KOENEN, philos. Dr., P. P. E., cruce ferrea decor., 1) publice 
a) de constitutione geologica terrae prope Marburgum sitae semel per hebd. disseret, 
b) exercitationes in determinandis mineralibus ac fossilibus bis p. h. diriget; 2) pri- 
vatim a) mineralogiam senis scholis h. xi, 5) palaeontologiam quinis scholis b. vn 
docebit. 


3. PRIVATIM DOCENTIUM. i 


ADOLPHUS EDMUNDUS HESS, phil. Dr., 1) gratis exercitationes analytico- 
geometricas instituet die Sat. h. xı; 2) privatim a) planimetriam analyticam, praecipue 
sectionum conicarum theoriam docebit quaternis scholis h. xi, 5) selecta altioris analyseos 
capita tractabil ter per hebd. h. xu. 

GUILIELMUS FEUSSNER, phil. Dr., bibl. acad. custos, 1) gratis exercitationes 
physico-mathemalicas instituet die Sat. h. viu; 2) privatim a) aequationum differen- 
tialium integrationem docebit quinis scholis h viui, b) theoriam phaenomenorum, quae ab 
interferentia lucis oriuntur , iractabit ter per hebd. 

FRIDERICUS MOESTA, phil. Dr., 1) gratis elementa geologiae chemicae die 
Sat. h. xu; 2) privatim geologiam universalem quinquies p. hebd. tradet. 

LUDOVICUS DE SYBEL, phil. Dr., 1) gratis exercitationes archaeologicas moderari 
perget die Saturni h. x; 2) privatim historiam artis antiquae apud Romanos, item 
Christianos q. f. iradet quater h. x. 

CONRADUS KESSLER, theol. Licent. philos. Dr., scholas habendas inter theologos 
indixit. 

FRIDERICUS BERNHARDUS FITTICA, phil. Dr., 1) gratis repetitorium de 
rebus chemicis semel instiluet; 2) privatim chemiam analyticam ter docebit. 

MAXIMILIANUS LENZ, philos. Dr., privatim paparum qui medio aevo fuerunt 
historiam quater tractabit h. xu. 


Doctrinam harmonicam LEONARDUS WOLFF, conceniuum musicorum director, 
semel publice tradet, idem instrumentorum musicorum tractandorum cantandique scholas et 
exercitationes offert. Delineandi et pingendi artem FR. SCHUERMANN docebit, alque 
doctrinam proieclionum et geometriam descriptivam semel gratis tradet. Nec minus 
praesto sunt, qui armorum tractationem et saltationem doceant. 

